b'\n_START_ARTICLE_\nStru\xc5\xbeenje lesa\n_START_PARAGRAPH_\nStru\xc5\xbeenje lesa se razlikuje napram ostalim na\xc4\x8dinom obdelave lesa. Stru\xc5\xbenica se uporablja za izdelavo lesenih predmetov. Pri stru\xc5\xbenici se obdelovanec vrti, medtem ko orodje miruje in se uporablja za oblikovanje in rezanje lesa._NEWLINE_Poznamo dva na\xc4\x8dina stru\xc5\xbeenja. Prvo je vretensko stru\xc5\xbeenje, kjer je obdelovanec vpet med vpenjalno glavo in konico na konji\xc4\x8dku. Drugi na\xc4\x8din je skledno stru\xc5\xbeenje, kjer se uporablja sprednja plo\xc5\xa1\xc4\x8da oz. \xc4\x8deljust, ki dr\xc5\xbei obdelovanec vpet samo z ene strani. Razlika med tehnikama obdelave je v orientaciji lesa. Ko imamo obdelovanec vpet med vpenjalno glavo in konico, je potek letnic v vzdol\xc5\xbeni smeri (vzporedno osi stru\xc5\xbeenja), medtem ko imamo pri sklednem na\xc4\x8dinu letnice obrnjene pre\xc4\x8dno oz. pravokotno glede na os stru\xc5\xbeenja._NEWLINE_Skledni na\xc4\x8din stru\xc5\xbeenja je tudi nekoliko bolj zahteven, zaradi stalnega spreminjanja polo\xc5\xbeaja letnic glede na rotacijo obdelovanca. Ko se obdelovanec vrti in imamo orodje v poziciji, ko so letnice v vzdol\xc5\xbeni smeri, so vlakna dolga in gladka, ko je orodje pre\xc4\x8dno na letnice so vlakna kraj\xc5\xa1a in povr\xc5\xa1ina je nekoliko bolj hrapava. Zaradi razli\xc4\x8dnih lastnosti lesa v razli\xc4\x8dnih smereh, so potrebna razli\xc4\x8dna orodja in posledi\xc4\x8dno to zahteva nekoliko ve\xc4\x8d znanja za izdelavo izdelkov oz. polizdelkov. Ravno zaradi razli\xc4\x8dnih lastnosti lesa v pre\xc4\x8dni in vzdol\xc5\xbeni smeri imamo pogosto dele lesa, ki so gladki (vzdol\xc5\xbena obdelava lesa) in deli lesa,ki so hrapavi (pre\xc4\x8dna obdelava lesa), zato je poleg stru\xc5\xbeenja v kon\xc4\x8dni fazi obdelave veliko bru\xc5\xa1enja, kjer je potrebno zgladiti povr\xc5\xa1ino in \xc4\x8dim bolj zmanj\xc5\xa1ati oz. izni\xc4\x8diti razliko med gladko in grobo povr\xc5\xa1ino._NEWLINE_Kot re\xc4\x8deno, je pri vretenskem na\xc4\x8dinu obdelovanec vpet med dve to\xc4\x8dki. Spredaj je vpet v vpenjalno glavo, ki je fiksna in se vrti s pomo\xc4\x8djo motorja in jermenice, ki prena\xc5\xa1a mo\xc4\x8d iz motorja na vpenjalno glavo. Drugi konec obdelovanca je podprt s konico v konji\xc4\x8dku, ki je premi\xc4\x8dna in se prilagaja glede na dol\xc5\xbeino obdelovanca in dol\xc5\xbeino stru\xc5\xbenice. Pri obeh metodah (vretenskem in sklednem na\xc4\x8dinu) si pomagamo z ustjem, kjer po\xc4\x8diva orodje med stru\xc5\xbeenjem obdelovanca. Kriti\xc4\x8dno za obe tehniki obdelave je, da je stojalo kjer po\xc4\x8diva orodje nekoliko vi\xc5\xa1je od centra obdelovanca, to nam omogo\xc4\x8da bolj fino delo z manj zatrgovanja. Pomembna je tudi oddaljenost prislona od obdelovanca. Manj\xc5\xa1a ko je razdalja, la\xc5\xbeje delamo.\n_START_SECTION_\nZgodovina\n_START_PARAGRAPH_\nStru\xc5\xbeenje se je pri\xc4\x8delo okoli 1300 pr.n.\xc5\xa1t., ko so Egip\xc4\x8dani med prvimi razvili na\xc4\x8din stru\xc5\xbeenja dveh oseb. Prva oseba je kot fizi\xc4\x8dni delavec vrtela obdelovanec s pomo\xc4\x8djo vrvi, medtem ko je druga oseba z ostrimi rezili oblikovala stru\xc5\xbeen kos._NEWLINE_Rimljani so izbolj\xc5\xa1ali Egiptovsko inovacijo z dodatkom, obra\xc4\x8danja loka. Zelo zgodaj so se stru\xc5\xbenice razvile in uporabljale v Nem\xc4\x8diji, Franciji in Veliki Britaniji. V\xc4\x8dasih preden se je razvila stru\xc5\xbenica so obdelovanec poganjali s pomo\xc4\x8djo vrvice in loka. Lok z vrvico je vpet na obdelovanec, s premikom loka v eno ali drugo smer, se pri\xc4\x8dne obdelovanec premikati v kro\xc5\xbenih gibih. Tako so rokodelci z eno roko premikali lok, z drugo roko pa so oblikovali les. V\xc4\x8dasih so namesto roke uporabili noge, da so dr\xc5\xbeali orodje in oblikovali les._NEWLINE_V srednjem veku so naredili pedalo za vrtenje kolesa. Pri tej inovaciji niso potrebovali rokodelca, da je obra\xc4\x8dal kolo. Kmalu sta bili dve osebi za strojem, mojster je vrtel obdelovanec z nogo in stru\xc5\xbeil med tem ko je vajenec obra\xc4\x8dal ro\xc4\x8dice za hitrost._NEWLINE_V\xc4\x8dasih so obstajali rokodelci, ki so jim pravili "Badgers" oz. jazbeci, ker so bili kot jazbeci po cele dneve v gozdu in so pri\xc5\xa1li iz gozda \xc5\xa1ele zve\xc4\x8der. "Badger-ji" so izdelovali lesene noge za stole ali vretena in prodajali polizdelke tovarnam, ki so izdelovale stole. "Badger-ji" so bili stalno v gozdu, ker so menili, da bodo la\xc5\xbeje stru\xc5\xbeili polizdelke v gozdu, kot da bi hlodovino vozili v delavnico._NEWLINE_V \xc4\x8dasu industrijske revolucije je postala stru\xc5\xbenica motorizirana in je omogo\xc4\x8dala izdelavo izdelkov v kraj\xc5\xa1em \xc4\x8dasu. Motor je dosegel tudi ve\xc4\x8djo hitrost vrtenja obdelovanca in s tem la\xc5\xbejo in hitrej\xc5\xa1o izdelavo visoko kakovostih izdelkov oz. polizdelkov. Danes je ve\xc4\x8dina komercialnih strojev narejenih z ra\xc4\x8dunalni\xc5\xa1kim krmiljenjem, ki omogo\xc4\x8da mno\xc5\xbei\xc4\x8dno proizvodnjo, taka proizvodnja pa omogo\xc4\x8da natan\xc4\x8dno in hitro delo, kar zmanj\xc5\xa1uje stro\xc5\xa1ke. Ti stro\xc5\xa1ki pa ostanejo ve\xc4\x8dji za obrtnike, ki zato niso ve\xc4\x8d tako konkuren\xc4\x8dni, predvsem pa so cenovno dra\xc5\xbeji.\n_START_SECTION_\nOrodja\n_START_PARAGRAPH_\nOrodja za stru\xc5\xbeenje so narejena iz treh vrst materiala._NEWLINE_- ogljikovega jekla_NEWLINE_- visoko hitrostnega jekla (HSS)_NEWLINE_- pra\xc5\xa1no barvano jeklo_NEWLINE_Visoko hitrostna jekla imajo zaradi ve\xc4\x8dje trdnosti dalj\xc5\xa1o obstojnost v primerjavi z ogljikovimi jekli, vendar nekoliko slab\xc5\xa1o obstojnost v primerjavi s pra\xc5\xa1no barvanim jeklom. Tr\xc5\xa1e kot je HSS jeklo dalj\xc5\xa1a je obstojnost robu. Pra\xc5\xa1no barvano jeklo je \xc5\xa1e nekoliko tr\xc5\xa1e v primerjavi s HSS rezilom, vendar je zaradi trde rezila te\xc5\xbeje naostriti rob, ravno tako je s HSS rezili, ki se te\xc5\xbeje naostrijo v primerjavi z ogljikovimi jekli._NEWLINE_Orodja, ki se uporabljajo za stru\xc5\xbeenje lesa je potrebno zelo pogosto brusiti, \xc4\x8de \xc5\xbeelimo imeti \xc4\x8dim bolj kvalitetno povr\xc5\xa1ino obdelovanca. V nasprotnem primeru pride do zatrgovanja in slab\xc5\xa1e kvalitete povr\xc5\xa1ine. Zaradi tega imamo lahko ve\xc4\x8d dela v naslednji fazi, kjer z brusim papirjem gladimo povr\xc5\xa1ino obdelovanca._NEWLINE_Pomemben je tudi postopek bru\xc5\xa1enja orodja. \xc4\x8ce orodje pregrejemo, mu oslabimo strukturo in s tem skraj\xc5\xa1amo \xc5\xbeivljenjsko dobro rezila. HSS orodje zaradi svoje strukture ni tako izpostavljeno pregretju kot ogljikovo jeklo, ki ga je pri bru\xc5\xa1enju pogosto ohlajati v hladni vodi.\n_START_SECTION_\nVrsta orodja\n_START_PARAGRAPH_\n-\xc2\xa0\xc2\xa0grobo dleto_ se uporablja za grobo oblikovanje lesa\xc2\xa0(vretenasta oblika). Ni namenjeno za rezanje in oblikovanje._NEWLINE_-\xc2\xa0 \xc5\xbelebasto dleto _se uporablja \xc2\xa0za bolj prefinjena in natan\xc4\x8dna dela (izrezovanje detajlov)_NEWLINE_-\xc2\xa0 vrvica_se uporablja za za\xc5\xbeiganje detajlov v obdelovanec_NEWLINE_Obstaja \xc5\xa1e veliko ostalih vrst orodja, ki nam omogo\xc4\x8da oz. olaj\xc5\xa1a delo pri stru\xc5\xbeenju lesa. Orodja za stru\xc5\xbeenje si lahko kupimo ali pa naredimo, glede na na\xc5\xa1e \xc5\xbeelje in potrebe.'